Ieri s-a dat startul în Liga Elitelor. AFC UTA a învins ambele echipe ale Academiei Viitorul Cluj

Și nu oricum , ci cu scoruri de necontestat. 5-1 la Under 18 și 6-1 la Under 17. Meciurile fac parte din noul sitem de desfășurare al acestui campionat, la care iau parte echipe cu jucători cu vârsta de până la 17 respectiv 18 ani, dar în componența echipelor Under 18 au voie să joace și 3 jucători care depășesc 18 ani până la 22 de ani.

Duminică cele două echipe ale AFC UTA au pășit cu dreptul , iar în afara scorurilor concludente, au reușit să practice un joc plăcut ochilor aplaudat deseori de cele câteva zeci de spectatori din tribunele stadionului Motorul din Aradul Nou.

De la ora 12, pe teren s-au întâlnit AFC UTA Under 18 și Academia Viitorul Cluj Under 18. Echipa antrenată de Costel Bogoșel, Sandu Gaica și Adrian Ungur s-a impus cu 5-1, ratând însă alte mari ocazii pe parcursul jocului.

Au înscris pentru AFC UTA: Patrick Andreas (2), Răzvan Ristin, Raul Popa și Robert Ronai, iar pentru Academia Viitorul Cluj, Dragoș Popa.

AFC UTA Arad Under 17: Bîrlădeanu, Maxim, Pătlăgică, Bota, Anisorac, Cibi, Ristin, Pop, Popa, Ronai, Andreas.

Rezerve: Popescu, Manoilă, Roșu, Bokse, Serengău, Mitu, Covaci, Demian, Ekmekci

A urmat partida FAC UTA Under 17 (Antrenori: Marius Ciubăncan și Sorin Botiș) –Academia Viitorul Cluj. Scor 6-1

Au înscris: Bădău ( 2), Bercea, Fukenhauzer, Vîlcu și Buza pentru AFC UTA, iar pentru Academia Viitorul Cluj, Mureșan.

AFC UTA Under 17: Burtic, Joldea, Buza, Olăroiu, Fukenhauzer, Maghiar, Vîlcu, Bercea, Blaga, Nica, Bădău.

Rezerve: Egeto, Goia, Curtuiuș, Neaga, Aslău, Hubișteanu, Roșu.

Au arbitrat: George Cătălin Roman- Timișoara, Ludovic Zifceac – Oradea, Petru Irina- Oradea și Claudiu Gatin- Timișoara

Din seria echipelor arădene mai fac parte: FK Csikszereda, Universitatea Craiova, CFR Cluj, Politehnica Timișoara, Universitatea Cluj, Ripensia Timișoara, Sepsi OSK, Viitorul Cluj, LPS Banatul Timișoara, Kids Tâmpa 2015 Brașov și Campionii FC Argeș

Se va juca un singur tur până pe 30 octombrie, la finalul căruia, primele 6 echipe vor juca în Play-off, iar următoarele 6 în play-out. În această fază partidele se vor desfășura tur-retur